Predkladacia správa

Správa o čerpaní úverov so štátnou zárukou,  o rozsahu plnenia 
zo štátneho rozpočtu a o rizikách plnenia v nasledujúcom období

Vláda SR svojím uznesením č.134, bod B.1. zo dňa 14. februára 2001 k návrhu na zmenu bodu B.2. uznesenia vlády SR č.623 zo dňa 14.7.1999 uložila ministerke financií predložiť na rokovanie vlády SR  Správu o čerpaní úverov so štátnou zárukou,  o rozsahu plnenia zo štátneho rozpočtu a o rizikách plnenia v nasledujúcom období.
	Predkladaná  správa o čerpaní úverov so štátnou zárukou,  o  rozsahu plnenia zo štátneho rozpočtu a o rizikách plnenia v nasledujúcom období informuje o aktuálnej situácii v oblasti štátnych záruk v priebehu roka 2001.
	Materiál obsahuje informáciu o stanovení a čerpaní limitu štátnych záruk na rok 2001 a jeho rozdelení, informáciu o čerpaní a použití poskytnutých úverov so štátnou zárukou, informáciu o rozsahu plnenia štátnych záruk k 30.9.2001 a informáciu o  plnení  a  rizikách do konca  roku 2001.
	Správa nadväzuje na každoročne predkladané správy k uvedenej problematike z predchádzajúcich rokov a  na materiál „Riziká realizácie štátnych záruk v  roku 2001 a  návrh na ich minimalizovanie“, ktorý bol prerokovaný vládou SR  2. mája 2001. 
	Správa bola spôsobom „per rollam“ pripomienkovaná členmi Úverového a záručného výboru vlády Slovenskej republiky v termíne do 30. októbra 2001 a pripomienky boli zapracované do materiálu.